[{"text_idx": "#000005", "text": "Taith dywys o gwmpas Parc Bute"}, {"text_idx": "#000010", "text": "Lleoliad cynadledda unigryw mewn parcdir godidog."}, {"text_idx": "#000019", "text": "Ceir yr olygfa orau o Wal yr Anifeiliaid wrth ffin ddeheuol y parc o Stryd y Castell."}, {"text_idx": "#000020", "text": "Dechreuwyd cerfio\u2019r anifeiliaid ddiwedd y 1880au. Rhoddodd y pensaer William Frame fywyd i\u2019r wal ar sail brasluniau gan y pensaer William Burges a gyflogwyd gan y 3ydd Ardalydd Bute."}, {"text_idx": "#000021", "text": "Adeiladwyd y wal wreiddiol yn y 1890au yn uniongyrchol y tu allan i\u2019r castell. Roedd yr anifeiliaid gwreiddiol yn cynnwys pa\u0302r o lewod yn dal tarianau, llewes, lyncs, arth, morlew, pa\u0302r o epaod ac udfil. Gallwch chi wahaniaethu\u2019r rhain rhag eu cefndryd diweddarach oherwydd bod ganddynt lygaid gwydr."}, {"text_idx": "#000022", "text": "Symud wyd y wal i orllewin y castell ym 1923 er mwyn ehangu Heol y Dug, ac ychwanegwyd chwe anifail arall. Y chwe anifail ychwanegol oedd y fwltur, yr afanc, y llewpart, y pa\u0302r o racwniaid, y pelican a\u2019r morgrugysor."}, {"text_idx": "#000023", "text": "Gwnaethpwyd modeli o bob anifail i\u2019w cymeradwyo gan yr Arglwydd Bute a chafodd dau ohonynt, gan gynnwys morfarch, eu gwrthod."}, {"text_idx": "#000024", "text": "Yn 2010, fel rhan o Broject Adfer y parc, cafodd y wal ei glanhau\u2019n gynhwysfawr ac atgyweiriwyd gwaith carreg lle roedd difrod gwael. Yn ystod y gwaith hwn, cafodd rhan o\u2019r wal ger Pont Caerdydd ei gostwng i wella golygfeydd i\u2019r parc o Stryd y Castell. Mae\u2019r wal nodedig wedi cael ei chadw er mwynhad cenedlaethau\u2019r dyfodol."}]